Protokol opravljanja zaključnega izpita v spomladanskem izpitnem roku 2021

Protokol opravljanja zaključnega izpita obsega higienska priporočila Nacionalnega inštituta za javno zdravje ter nekatere letošnje spremembe in prilagoditve izvajanja zaključnega izpita.

**I. Posebnosti pri izvajanja zaključnega izpita**

**PCR-testiranje – prekinitev karantene**

* V primeru, da **bodo kandidati za zaključni izpit napoteni v karanteno zaradi**visoko rizičnega tesnega stika z okuženo osebo s SARS-CoV-2, lahko **karanteno**izjemoma**prekinejo** za opravljanje zaključnega izpita tako, da **opravijo PCR-testiranje 24 ur** **pred vsakim izpitom** v času karantene.
* PCR-testiranje opravijo na covid-19 vstopnih točkah v kraju svojega bivanja ali v kraju šolanja – v tem primeru sporočijo naslednje podatke: ime in priimek, da je dijak, ki opravlja zaključni izpit v karanteni, katero šolo obiskuje, kdo je njegov osebni zdravnik, rojstne podatke in telefonsko številko.
* Izvid o negativnem PCR-testu osebno prevzamejo naslednji delovni dan, pred zaključnim izpitom, na Šolskem dispanzerju pri vhodu starši ali pooblaščena oseba kandidata za zaključni izpit. Kandidatom za zaključni izpit, ki so v karanteni, ni dovoljeno prekinjati karantene za prevzem potrdila.
* Dijaki, ki boste med karanteno opravljali zaključne izpite z negativnim PCR-testom, morate dosledno upoštevati dodatna navodila šole (vstop v šolo, prostor pisanja …).
* Za prevoz na zaključni izpit ne priporočamo uporabe javnega prevoza, prav tako za pot domov.
* Več o protokolu je na naslednji povezavi:

[**https://www.ric.si/sporocila/2021042915062109/**](https://www.ric.si/sporocila/2021042915062109/)

**Samoizolacija ali drug upravičen razlog**

Če kandidat za zaključni izpit zboli za covid-19 ali ima v času opravljanja zaključnega izpita drug upravičen razlog, o tem nemudoma obvesti razrednika in tajnico za ZI Špelo Bračko, ter pošlje dokazila o pozitivnem testu oz. druga dokazila.

**Upoštevanje drugih pravil in priporočil**.

* Priporočamo, da se med pripravami na zaključni izpit in med opravljanjem le-tega izogibate stikom in tako zmanjšate tveganje za okužbo.
* [**Dosledno**](https://gl.sc-celje.si/infografike-kaj-lahko-storim-da-preprecim-sirjenje-novega-koronavirusa-sars-cov-2019/)[**upoštevajte pravila**](https://smm.sc-celje.si/info-grafika/) za nošenje mask, pazite na higieno rok in kašlja ter medsebojno razdaljo.
* Priporočamo uporabo mask z  višjo stopnjo zaščite, ki so ves čas pisanja nameščene na obrazu.
* Vrata in okna v izpitnem prostoru lahko odpira/zapira samo nadzorni učitelj. Zaradi zračenja priporočamo, da s sabo prinesete dodatna oblačila.

**II.  Pisni izpiti**

* Pred začetkom pisanja izpitov je potrebno prostore temeljito prezračiti.
* Nadzorni učitelji morajo biti v izpitnem prostoru 15 minut prej (ob 12.45), da lahko kandidati posamično vstopajo v izpitni prostor. Kandidati se ne zbirajo pred izpitnim prostorom, ampak vanj vstopajo 10 minut pred začetkom pisnega izpita. Vrata izpitnih prostorov bodo odprta do začetka izpita.
* **Pisni izpit slovenščina** **v ponedeljek, 7. 6. 2021 ob 13. uri**. V petek, **6. 2021**, boste na svoj elektronski naslov dobili obvestilo, v katerem prostoru boste opravljali izpit. Seznami bodo objavljeni tudi na oglasni deski šole.
* Prostor bo urejen tako, da bo omogočen razmik od 1,5 do 2 metra med dijaki in učitelji.
* Ob vstopu dijake nadzorni učitelj s primerne razdalje usmeri na njihovo mesto.
* V prostoru, v katerem poteka zaključni izpit, ne smete imeti telefona in drugih prenosnih elektronskih komunikacijskih naprav ter ročnih ur.
* S seboj prinesite vse, kar potrebujete za pisanje izpita: pisalo in rezervno pisalo (izmenjava predmetov ni dovoljena) ter zaščitno masko.
* Gradivo deli kandidatom nadzorni učitelj v skladu s priporočili NIJZ.
* Po zaključku izpita dijaki gradivo/izpitne pole pustite na robu mize. Nadzorni učitelj jih pobere in vloži v namensko ovojnico. Pred in po tem si umije ali razkuži roke.
* Dežurni učitelj spremlja dijaka na stranišče ob upoštevanju varnostne razdalje.
* Izpitni prostor zapuščajte postopoma, da se lahko vzdržuje primerna razdalja.

**III. Ustni izpiti**

* Izpitno obdobje za opravljanje ZI bo med 7. 6. 2021 in 11. 6. 2021. Razpored je objavljen na spletni strani šole.
* Kandidat le nakaže na izbrani listek in se ga ne dotakne.
* Kandidat lahko enkrat zamenja izpitni listek, zamenjani listek se vrne v izpitni komplet.
* Izpraševalec lahko izjemoma v soglasju s kandidatom spremeni vprašanje na izpitnem listku, če presodi, da je vezano na snov v času učenja na daljavo.
* Sledi 15-minutna priprava kandidata, med njegovim spraševanjem se pripravlja drugi kandidat.
* Uporabljeni izpitni listki se ne vrnejo v komplet.
* Pri izvedbi zaključnega izpita šola upošteva vsa higienska in druga priporočila NIJZ.

**Želimo vam veliko uspeha.**

Maribor, 29. 5. 2021

Tajnica zaključnih izpitov

Špela Bračko